АФК азијски куп 2019.
АФК азијски куп 2019. (; ) је било седамнаесто по реду фудбалско такмичење за титулу континенталног првака Азије у организацији Азијске фудбалске федерације. Домаћин турнира су по други пут били Уједињени Арапски Емирати, односно градови Абу Даби, Дубаи, Шарџа и Ел Аин, а турнир се одржавао од 5. јануара до 1. фебруара 2019. године. Катар је освојио прву титулу првака Азије савладавши у финалу Јапан резултатом 3:1.